《题青山寺》
宋代·钱绅

窈窕招提入翠微，碧波千顷照岩扉。白头人向斜阳立，黄帽僧冲细雨归。

芳树远从湖外见，残云纷绕雁边飞。分明一片佳山景，却忆松边笋蕨肥。

作者简介：钱绅，字伸仲，无锡（今属江苏）人。徽宗大观三年（一一○九）进士。曾为知州，既仕而归，隐居漆塘山。清康熙《无锡县志》卷二○有传。今录诗四首。